Nynne Holdt fra Aalborg Bueskyttelaug er bare 18 år. Alligevel er hun er af landets bedste bueskytter. I weekenden tog hun en fornem skalp, da hun vandt turneringen Nytårspokalen, der bliver afholdt i Taastrup. Her var hun oppe mod de bedste danske og svenske skytter. I finalen besejrede hun den svenske landsholdsskytte Jenny Jeppson. Nynne Holdt er med i den danske OL-bruttotrup og er i fuld gang med forberedelserne frem mod forårets udtagelsesskydninger med henblik på årets World Cups, EM og OL. - Det er tidligt på sæsonen, og der er stadig lang vej mod OL, men resultatet viser gode takter i forberedelserne. Dette sås tydeligt på de fire finale-matcher der førte til sejren, siger træner i Aalborg Bueskyttelaug Henrik Toft i en pressemeddelelse.

Opsummering:
Bueskytten Nynne Holdt vandt traditionsrig turnering weekenden.